ISU VIDEO TULAR PERBUATAN MENGHINA KESUCIAN ISLAM KUALA LUMPUR, 9 Julai 2022 - Jabatan Agama Islam Wilayah Persekutuan (JAWI) mengambil maklum berkenaan video tular dipercayai perbuatan menghina kesucian agama Islam yang dilakukan di sebuah kelab sekitar Taman Tun Dr Ismail baru-baru ini. Siasatan awal telah dilaksanakan oleh Bahagian Penguatkuasaan JAWI dan jika sabit kesalahan boleh dikenakan tindakan di bawah Akta 559 Akta Kesalahan Jenayah Syariah (Wilayah-Wilayah Persekutuan) 1997, Seksyen 7 iaitu Menghina, atau menyebabkan dipandang hina, dll. agama Islam dengan denda tidak melebihi tiga ribu ringgit atau dipenjarakan selama tempoh tidak melebihi dua tahun atau kedua- duanya. JAWI sama sekali tidak akan berkompromi dengan sebarang perbuatan yang bertujuan menghina dan mencemarkan imej serta kesucian Islam khususnya yang berlaku di Wilayah-Wilayah Persekutuan lebih-lebih lagi menjelang ketibaan Hari Raya Aidiladha yang mulia. Sekian, terima kasih. DATUK HAJI MOHD AJIB BIN ISMAIL Pengarah Jabatan Agama Islam Wilayah Persekutuan 9 Julai 2022